IIV YHXX 1-maydan boshlab yo‘llarda paydo bo‘ladigan yangi yo‘l belgilarini namoyish etdi

IIV YHXX 1-may kunida boshlab yo‘llarda paydo bo‘ladigan uchta yangi to‘xtab turish yo‘l belgilarini namoyish etdi.

 Kadr: Telegram
Eski tahrirdagi Yo‘l harakati qoidalarida mavjud bo‘lgan 5.15 (to‘xtab turish) yo‘l belgisiga qo‘shimcha tarzda 5.15.1, 5.15.2, 5.15.3 yo‘l belgilari qo‘shilgan.

 Skrinshot: “Lex.uz”
Shuningdek, yangi tahrirdagi Yo‘l harakati qoidalarining 1-ilovasiga vaqtinchalik yo‘l belgilari ham qo‘shilgan. Mazkur yo‘l belgilari “ogohlantiruvchi”, “imtiyoz” hamda “taqiqlovchi” yo‘l belgilari shaklida. “Imtiyoz” yo‘l belgisi hisoblangan 2.7 yo‘l belgisining vaqtinchalik ko‘rinishi yo‘naltirgichi sariq rangda bo‘lib, qolgan barcha belgilarning asos qismi sariq rangdan iborat.

 Skrinshot: “Lex.uz”
Mazkur yo‘l belgilar asosan yo‘llar nosoz bo‘lganda yoki yo‘llarda ta’mirlashlar olib borilayotgan vaqtlarda o‘rnatiladi. Ularni o‘rnatishdan maqsad haydovchilarni noqulay vaziyatlar yoki xavfli holatlardan ogohlantirish, haydovchining boshqaruvidagi transport vositasining vazni, o‘lchamlariga qarab, uning harakatini taqiqlash hamda harakat tartibini belgilash bo‘yicha qo‘llaniladi.
Agarda yo‘lga o‘rnatilgan doimiy va vaqtinchalik yo‘l belgilari ma’no jihatdan bir-biriga zid kelsa, haydovchilar vaqtinchalik yo‘l belgilari rioya qilishlari kerak.
Avvalroq O‘zbekistonda yangi tahrirdagi Yo‘l harakati qoidalari tasdiqlangani to‘g‘risida xabar berilgandi. Unga ko‘ra, avtomobil old o‘rindig‘ida o‘tirib xavfsizlik kamarini taqmagan yo‘lovchi jarimaga tortilishi mumkin, YPX xodimidan dislokatsiyani so‘rash talabi bekor qilingan.
 O‘zbekistonda avtomobillarga turli yozuvlar va qo‘lbola stikerlarni ilish taqiqlandi